Suchinthana/ta-wikipedia huggingface dataset:
ஜொகூர் பெசார் தீவு

ஜொகூர் பெசார் தீவு அல்லது பாபி பெசார் தீவு (மலாய்: Pulau Besar Johor; ஆங்கிலம்:Johor Besar Island அல்லது Babi Besar Island) என்பது மலேசியா, ஜொகூர், மெர்சிங் மாவட்டத்தில் உள்ள ஒரு தீவாகும். 

இந்தத் தீவு, ராவா தீவு, சிபு தீவு மற்றும் திங்கி தீவு ஆகிய தீவுகளால் சூழப்பட்டுள்ளது. இது ஓர் அமைதியான தீவு. இங்கு தூள் போன்ற வெள்ளை மணல் பரப்பு; மற்றும் படிகம் போன்ற தெளிவான நீரினால் சூழப்பட்ட அழகிய கடற்கரைகள் உள்ளன.  

தூய்மையான வெள்ள மணல் பரப்பில் ஓய்வு எடுப்பதற்காகவே சிங்கப்பூரில் இருந்து அதிகமான சுற்றுப் பயணிகள் இங்கு வருகின்றனர்.

பொது

இந்த தீவைப் பற்றிய ஒரு புராணக்கதை உள்ளது. கர்ப்பமாக இருந்த ஒரு மீனவரின் மனைவி கடற்பாசி சாப்பிட விரும்பினாள். கடற்பாசியைச் சாப்பிட்டவுடன், அவள் ஒரு கடற்கன்னியாக மாறினாள். இதனால் அவரின் கணவர் வருத்தம் அடைந்தார். 

அதைப் பார்த்து அவர் பாபி! பாபி! என்று கத்தினார். அப்போதிருந்து, இந்தத் தீவு "புலாவ் பாபி" ("பன்றி தீவு") என்றும் அழைக்கப்படுகிறது.

கடல்வாழ் உயிரினங்கள்

இந்த தீவில் 60 வகையான கடல்வாழ் உயிரினங்கள் உள்ளன. அவற்றைப் பாதுகாக்க, இந்தத் தீவை ஒரு கடல் பூங்காவாக ஜொகூர் மாநில அரசு தன் அரசிதழ் வழியாக அறிவித்து உள்ளது. கடல்வாழ் உயிரினங்களை; அவற்றின் இயற்கையான வாழ்விடங்களில் பாதுகாக்க, தீவின் 2 கி.மீ. கடல் எல்லைக்குள் மனிதச் செயல்பாடுகள் அனைத்தும் தடை செய்யப்பட்டுள்ளன.

தீவின் மிக உயரமான இடம் கடல் மட்டத்திலிருந்து 845 அடி உயரத்தில் உள்ளது. தீவு முழுவதும் காட்டுத் தாவரங்களின் செழுமைகள் நிரம்பியுள்ளன. தென்னை மரங்கள் மற்றும் வெப்பமண்டல காடுகளின் அடர்த்தியான பசுமைகள் இங்கு அதிகமாய்க் காணப்படுகின்றன.

கிராமங்கள்

இந்தத் தீவில் ஆறு சிறிய கிராமங்கள் உள்ளன.

 அத்தாப் சிங் கிராமம்
 பத்து ஈத்தாம் கிராமம்
 பூசோங் கிராமம்
 தெலுக் பக்காவ் கிராமம்
 தெலுக் கம்பா கிராமம்
 தெலுக் பெனகாட் கிராமம்

ஜொகூர் பெருநிலத்தில் உள்ள மெர்சிங் நகரில் இருந்து இந்தத் தீவை படகு மூலம் அணுகலாம்.

காட்சியகம்

மேற்கோள்கள்

மேலும் காண்க
 தியோமான் தீவு
 குக்குப் தீவு
 அவுர் தீவு

வெளி இணைப்புகள்

 Malaysia Travel Guide: Locally known as Pulau Besar or Big Island

மலேசியாவின் தீவுகள்‎
ஜொகூர் தீவுகள்
இந்துலேகா வாரியர்

இந்துலேகா வாரியர் (Indulekha Warrier-பிறப்பு 15 சூலை 1993) ஓர் இந்தியப் பின்னணிப் பாடகர், இசையமைப்பாளர், சொல்லிசைப் பாடகர் மற்றும் நடிகர் ஆவார். இவர் முக்கியமாக மலையாளத் திரைத்துரையில் பணியாற்றி வருகிறார். தமிழ் மற்றும் தெலுங்கு படங்களிலும் பங்களிப்பினை செய்துவருகிறார். இந்துலேகா கருநாடக பாரம்பரிய இசை, கதகளி  பயிற்சி பெற்ற கலைஞர் ஆவார். மேலும் இவர் அங்கீகரிக்கப்பட்ட சொல்லிசைக் கலைஞரும் ஆவார்.

வாழ்க்கை 
இந்துலேகா வாரியர் திருச்சூரில் , ஒரு நகைச்சுவை/கேலிச்சித்திர கலைஞரும் மலையாள திரையுலகில் நடிகருமான  ஜெயராஜ் வாரியருக்கும் உஷா ஜெயராஜூக்கும் மகளாகப் பிறந்தார். கலைகளில் விருப்பமுள்ள ஒரு குடும்பத்தில் பிறந்த இந்துலேகா குழந்தையாக இருக்கும்போதே இசை உலகிற்கு அறிமுகப்படுத்தப்பட்டார். சிறு வயதிலேயே பாடத் தொடங்கினார். ஆரம்பத்தில் தனது தந்தையுடன் இவரது சுற்றுப்பயணம் அமைந்தது. இவர் இந்திய பாதுகாப்பு கணக்குகள் சேவையில் பணியாற்றிய இந்தியக் குடிமைப்பணி அதிகாரியான ஆனந்த் அச்சுதன்குட்டி என்பவரைத் திருமணம் செய்து கொண்டார். இந்த தம்பதிக்கு சாரங் என்ற மகன் உள்ளார், இவர் 23 திசம்பர் 2021 அன்று பிறந்தார்

தொழில் 
இந்துலேகா திரைப்பட நடிப்பினை தனது அறிமுகப் படமான லவுடு ஸ்பீக்கர் எனும் திரைப்படத்தில் 2009ஆம் ஆண்டில் தொடங்கினார். இதில் இவர் ஒரு பாடலில் நடித்தார். இவர் 2014ஆம் ஆண்டில் பின்னணிப் பாடகியாக மீண்டும் திரையுலகிற்கு  ஈர கன்னினோ தேவரூபம் எனும் பாடலைப் பாடி திரும்பினார். இந்தப் பாடல் மலையாளத் திரைப்படமான அப்போதெக்கரியில் இடம் பெற்றது. இதன் பின்னர் மலையாளத் திரைப்படங்களில் சொல்லிசைப் பாடகராக மலையாள திரைத்துறையில் பங்களித்துள்ளார்.

திரைப்படவியல்

திரையிசைத் தொகுப்பு

மேற்கோள்கள் 

மலையாளத் திரைப்படப் பின்னணிப் பாடகர்கள்
வாழும் நபர்கள்
1993 பிறப்புகள்
மெரினா வரோடா

மரினா அனடோலிவ்னா வரோடா (Maryna Anatoliivna Vroda) (பிறப்பு 22 பிப்ரவரி 1982) என்பவர் ஒரு உக்ரேனிய திரைப்பட இயக்குநர் மற்றும் திரைக்கதை ஆசிரியர் ஆவார்.

துவக்ககால வாழ்க்கையும் கல்வியும் 
இவர் 22 பிப்ரவரி 1982 அன்று உக்ரேனிய தலைநகரான கீவ்வில் பிறந்தார். மரினா கியேவ் மேல்நிலைப் பள்ளி எண் 113 இல் பயின்றார். பின்னர் கீவ் தேசிய ஐ. கே. கார்பென்கோ-கேரி நாடகம், திரைப்படம் மற்றும் தொலைக்காட்சி பல்கலைக்கழகத்தில் சேர்ந்தார். 2007 இல் இயக்குவதில் பட்டம் பெற்றார். இவர் வலேரி சிவக் மற்றும் மைக்கைலோ இலியென்கோ தலைமையிலான பயிலரங்குக்குச் சென்றார்.

தொழில் 
மரினா தன் பட்டப் படிப்பை முடித்த பிறகு உக்ரைன் திரைப்பட இயக்குநரான செர்ஜி லோஸ்னிட்சா உடன் சேர்ந்து பணியாற்றினார். 2008 ஆம் ஆண்டில் கிழக்கு மற்றும் மேற்கு ஐரோப்பா என இரண்டில் நடந்த சர்வதேச திரைப்பட விழாக்களில், இவர் மாணவராக இருந்தபோது எடுத்த படங்கள் திரையிட்டன. இவர் "ஃபார்கிவ்" (2003), "தி ரெயின்" (2007), "தி ஓத்" (2007), மற்றும் "ஃபேமிலி போர்ட்ரெய்ட்" (2009) உள்ளிட்ட தொடர் குறும்படங்களை உருவாக்கியுள்ளார். இவரது குறும்படமான "கிராஸ்-கன்ட்ரி" கான்சில் 2011 ஆம் ஆண்டு பாம் டி ' ஓர் விருதைப் பெற்றது. வரோடா 2010 இல் பெர்லின் சர்வதேசத் திரைப்பட விழாவில்  கலந்து கொண்டார். 2016 ஆம் ஆண்டு பாபல்ஸ்பெர்க்கின் கொன்ராட் வுல்ப் திரைப்பட பல்கலைக்கழகத்தில்  முதுகலை பட்டம் பெற இணைந்தார். 2023 ஆம் ஆண்டு " ஸ்டெப்னே " என்ற படத்தின் வழியாக திரைப்படத்தில் அறிமுகம் ஆனார்.

சுவிசர்லாந்தின் லோகார்னோ திரைப்பட விழாவில் லோகார்னோ விமர்சகர்கள்'பரிசு மற்றும் சிறந்த இயக்குநர் விருது ஆகியவற்றை ஏற்றுக்கொண்ட பிறகு மேரினா படத்திற்கான தனது யோசனையை குறித்து பேசினார். அவரதுக் கூற்றுப்படி, " ஸ்டெப்னே" படமானது "உக்ரைன் நாட்டை இழந்துவிட்ட உணர்வு" என்பதிலிருந்து வந்த ஒரு உணர்ச்சியின் வடிவமாகும், மேலும் அதுவே இவரை "பழைய நிலைக்குத் திரும்ப" தூண்டியது. 2023 நவம்பரில், இவரது "ஸ்டெப்னே" திரைப்படம் சிறந்த ஸ்கானோரமாவில் சிறந்த அம்சத்திற்கான விருதைப் பெற்றது. இத்தாலியின் 35வது திரைஸ்டே சர்வதேச திரைப்பட விழாவில், மெரினாவின் "ஸ்டெப்னே" திரைப்படம் விருது பெற்றது. இவரது முதல் திரைப்படம், வீழ்ந்து கொண்டிருக்கும் தேசத்தின் நகர்வின் சித்தரிப்பிற்காக நடுவர் குழுவால் அங்கீகரிக்கப்பட்டது.

அரசியல் நிலைப்பாடு 
உருசியாவில் சிறையில் இருக்கும் உக்ரேனிய திரைப்படப் படைப்பாளி ஓலே சென்ட்ஸோவுக்கு தனது ஆதரவைத் தெரிவிக்ககும் விதமாக, 2015 செப்டம்பரில் கினோஷாக் திரைப்பட விழா விருதை மரினா ஏற்க மறுத்தார். சட்டமியற்றுபவர்கள் சர்வதேச 2008 சூனில் சர்வதேச தலைவர்களுக்கு, சட்டமியற்றுபவர்களுக்கு,  மனித உரிமைகள் வழக்கறிஞர்களுக்கு,  கலாச்சார தலைவர்கள் போர்றோருக்கு சென்ட்சோவ் மற்றும் பிற அரசியல் கைதிகளுக்கு ஆதரவாக நிற்குமாறு வலியுறுத்திய பகிரங்க கடிதத்தை இவர் ஆதரித்தார்.

தனிப்பட்ட வாழ்க்கை 
மேரினா தற்போது தனது நேரத்தை  பெர்லின் மற்றும் கீவ் ஆகியவற்றுக்கு இடையில் பிரித்து செலவிடுகிறார். இவரது தாத்தா இரண்டாம் உலகப் போரின்போது,  ஜெர்மன் துருப்புக்கள் சிறையில் அடைக்கப்பட்டவர்.

விருதுகளும் அங்கீகாரங்களும் 
உக்ரேனிய திரைப்பட நாளில், உக்ரைனிய குடியரசு தலைவர் வலோதிமிர் செலேன்சுக்கி மரினாவுக்கு உக்ரைனின் மரியாதைக்குரிய கலைஞர் என்ற பட்டத்துக்கான ஆணையில் (எண் 465/2023) கையெழுத்திட்டார். மேலும் குறிப்பிடத்தக்க திரைப்பட நிபுணர்களுக்கு அரசு பதக்கங்களை வழங்கினார் .

குறிப்புகள்

மேற்கோள்கள் 

1982 பிறப்புகள்
வாழும் நபர்கள்
உக்ரைனியப் பெண் திரைப்பட இயக்குநர்கள்
சல்பினைல் நைட்ரீன்

சல்பினைல் நைட்ரீன் (Sulfinyl nitrene) என்பது  R-S(O)N என்ற பொது மூலக்கூற்று வாய்ப்பாட்டால் அடையாளப்படுத்தப்படும் ஒரு வேதிச் சேர்மம் ஆகும். இச்சேர்மத்தில் ஆக்சிசன், நைட்ரசன் ஆகிய இரண்டும் கந்தக அணுவுடன் பிணைக்கப்பட்டுள்ளன.

தயாரிப்பு
நிலைப்புத்தன்மையற்ற சல்பினைல் அசைடுகளிலிருந்து (R-SON3) சல்பினைல் நைட்ரீன்களை உருவாக்க முடியும். இந்த வினையில் எளிதாக வெடிப்புகளும் கணிக்க முடியாத விளைவுகளும் ஏற்படலாம். 

ஒரு கரிமவுலோக M-R1 சேர்மத்தின் முன்னிலையில் சல்பினைல் ஐதராக்சிலமைனுடன் R–O–N=S=O என்ற பொதுவாய்பாட்டிலான சேர்மத்துடன் வினைபுரிந்து சல்பினைல் நைட்ரீன்கள் தயாரிக்கப்படுகின்றன.

இயற்பியல் பண்புகள்
சல்பினைல் நைட்ரீன்கள் எலக்ட்ரான் கவரிகளாகும்.

சல்பினைல் நைட்ரீன்கள் கந்தகம் +6 ஆக்சிசனேற்ற நிலையிலும் நைட்ரசனுடன் முப்பிணைப்பும் கொண்ட ஒத்திசைவுக் கட்டமைப்பு அல்லது கந்தகம் +4 ஆக்சிசனேற்ற நிலையிலும்  நைட்ரசன் +1 ஆக்சிசனேற்ற நிலையிலும் ஒற்றைப் பிணைப்பும் கொண்ட கட்டமைப்பு  அல்லது கந்தகத்தின் மீது நேர்மின்சுமையும் நைட்ரசன் மீது எதிர்மின் சுமையும் உள்ள இரட்டைப் பிணைப்பு கொண்ட கட்டமைப்பிலும் உள்ளன. மின்சுமைகள் பிரிந்தும் இரட்டைப் பிணைப்பும் கொண்ட ஒற்றையணு நிலையே ஆதிக்கம் செலுத்தும் நிலையாகும்.

வேதிப்பண்புகள்
சல்பினைல் நைட்ரீன்கள் நிலைப்புத்தன்மை அற்றவையாகும். தங்களுக்குள் இவை வினைபுரிந்து  சல்போனைல் நைட்ரீன்கள், டைசல்பைடுகள் அல்லது பலபடிகளாகின்றன. 

தண்ணிருடன் வினைபுரிந்து R-SO2NH2 சேர்மத்தைக் கொடுக்கின்றன. 

சல்பாக்சைடுகளுடன் சல்பினைல் நைட்ரீன் வினைபுரிந்து சல்போனைல் சல்பாக்சிமைடை உருவாக்குகிறது. ஆக்சிசன் சல்பினைல் கந்தகத்துடன் இணைந்தும்  மற்றும் இவற்றின் பிணைப்பு நைட்ரசனுடன் இரட்டைப் பிணைப்பால் மாற்றப்பட்டும் இவ்வினை நிகழ்கிறது..

எடுத்துக்காட்டுகள்
முப்புளோரோமெத்தில் சல்பினைல் நைட்ரீன் (CF3S(O)N) ஒரு வாயுவாக உற்பத்தி செய்யப்பட்டு, ஒரு மந்தவாயு அணியில் தனிமைப்படுத்தப்படுகிறது.

ஒர் அசைடை சிதைப்பதன் மூலம் மெத்தாக்சிசல்பினைல் நைட்ரீனும் (CH3OS(O)N) உருவாக்கப்படுகிறது.

தொடர்புடைய சேர்மங்கள்
சல்பினைல் நைட்ரீன்கள் சல்போனைல் நைட்ரீன்களில் இருந்து வேறுபட்டவையாகும். அவை கந்தக  அணுவுடன் இணைக்கப்பட்ட இரண்டு ஆக்சிசன் அணுக்களைக் கொண்டுள்ளன.

தயசேட்டு அல்லது தயோனைலிமைடு ([NSO]-) என்பது கார உலோக உப்புகளாக இருக்கும் ஓர் அயனி ஆகும். மும்மெத்தில்சிலில் சேர்மத்துடன் டிரை-டெர்ட்-பியூடாக்சி உலோகத்தின் வினையால் இவை உருவாகும். 

KOtBu + Me3SiNSO → K[NSO] + Me3SiOtBu

NaNSO, KNSO, RbNSO, CsNSO, (Me2N)3S+NSO− and tris(dimethylamino)sulfonium [(Me2N)3S][NSO] salts are known.

மேற்கோள்கள்

கந்தகச் சேர்மங்கள்
நைதரசன் சேர்மங்கள்
ஆக்சிசன் சேர்மங்கள்
புளுட்டோனியம் நைட்ரைடு

புளுட்டோனியம் நைட்ரைடு (Plutonium nitride) என்பது PuN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். புளுட்டோனியமும் நைட்ரசனும் சேர்ந்து இந்த இருமச் சேர்மம் உருவாகிறது.

தயாரிப்பு
650 °செல்சியசு வெப்பநிலையிலும் 0.3 கிலோபாசுக்கல் அழுத்தத்திலும் நைட்ரசன் அல்லது அம்மோனியாவுடன் புளுட்டோனியம் ஐதரைடு வினை புரிவதால் புளுட்டோனியம் நைட்ரைடு உருவாகிறது.

புளுட்டோனியம்(III) அயோடைடை திரவ அம்மோனியாவில் உள்ள சோடியத்துடன் சேர்த்து குறைத்தல் வினைக்கு உட்படுத்துவது புளுட்டோனியம் நைட்ரைடு தயாரிப்பதற்கான மற்றொரு முறையாகும்.

PuI3 + NH3 + 3Na -> PuN + 3NaI 

வேறு சில வினைகளும் புளுட்டோனியம் நைட்ரைடை உருவாக்குகின்றன.

Pu + 1/2N2 +3/2H2 -> PuN + 3/2H2 (1000°செல்சியசு வெப்பநிலையில்)
PuCl3 + 1/2N2 +3/2H2 -> PuN + 3HCl (800–900°செல்சியசு வெப்பநிலையில்)

இயற்பியல் பண்புகள்
புளுட்டோனியம் நைட்ரைடு கனசதுரப் படிக  அமைப்பில் Fm3m என்ற இடக்குழுவில் சாம்பல் நிறப்  படிகங்களாக உருவாக்குகிறது. மின் வேதியியல் முறையில் இதை கரைக்க முடியும்.

பயன்கள்
புளுட்டோனியம் நைட்ரைடை அணு உலைகளில் எரிபொருளாகப் பயன்படுத்தலாம்.

மேற்கோள்கள்

புளுட்டோனியம் சேர்மங்கள்
நைட்ரைடுகள்
மெரம்போங் தீவு

மெரம்போங் தீவு அல்லது புலாவ் ஊலார் (மலாய்: Pulau Merambong; ஆங்கிலம்:Pulau Merambong அல்லது Pulo Ular) என்பது மலேசியா, ஜொகூர், பொந்தியான் மாவட்டத்தின் ஜொகூர் நீரிணையில் உள்ள ஒரு தீவாகும். 

சிங்கப்பூரின் துவாஸ் கடற்கரையிலிருந்து 1 கிலோமீட்டர் (0.62 மைல்) தொலைவில் அமைந்துள்ளது. தீவின் பெரும்பாலான பகுதி சதுப்பு நிலத்தைக் கொண்டது. இந்தத் தீவு மலேசியா, ஜொகூர், பொந்தியான் மாவட்ட நகராட்சியின் பராமரிப்பில் உள்ளது.

பொது
மெரம்போங் தீவு, நாட்டிலேயே மிகப்பெரிய கடல் புல்வெளியில் அமைந்துள்ளது. இந்தக் கடல் புல்வெளிப் படுகை, இந்தத் தீவில் இருந்து ஜொகூரில் உள்ள பூலாய் ஆற்றின் முகத்துவாரம் வரை நீண்டுள்ளது.

கடற்புல்களை உண்ணும் டுகோங் எனும் கடற்பசுக்கள்; மற்றும் கடல் குதிரைகள், அருகிலுள்ள பவளப்பாறைகளில் தங்களின் வாழ்விடங்களை உருவாக்கிக் கொள்கின்றன.

தஞ்சோங் பெலப்பாஸ் துறைமுகத்தில் உருவாகிவரும் மேம்பாட்டுத் திட்டங்களினால், கடல் குதிரைகள், கடற்பசுக்கள்; மற்றும் ஆமைகளின் வாழ்வாதாரத்திற்கு அச்சுறுத்தல்கள் ஏற்படுவதாகச் சுற்றுச்சூழல் ஆர்வலர்கள் கவலை தெரிவிக்கின்றனர். இந்தத் தீவை இயற்கை பூங்காவாக அரசிதழில் வெளியிட திட்டமிடப்பட்டுள்ளது.

இறையாண்மை சர்ச்சை

2008 மே 23-ஆம் தேதி அனைத்துலக நீதிமன்றத்தின் (International Court of Justice) தீர்ப்பின்படி பெத்ரா பிராங்கா (Pedra Branca) தீவின் இறையாண்மை சிங்கப்பூருக்கு வழங்கப்பட்டது. பெத்ரா பிராங்கா தீவு சிங்கப்பூரின் கிழக்குப் பகுதியில் இருந்து 24 கடல் மைல்கள் (44 கிமீ) தொலைவிலும்; மலேசியக் கடற்கரையில் இருந்து தென்கிழக்கே 7.7 கடல் மைல்கள் (14.3 கி.மீ.) தொலைவிலும் அமைந்துள்ளது.

இந்த பெத்ரா பிராங்கா பிரச்சினைக்குப் பின்னர், புலாவ் மெரம்போங் மீதான மலேசிய இறையாண்மை குறித்த கவலைகள் மலேசியாவில் எழுப்பப்பட்டன. இருப்பினும், புலாவ் மெரம்போங் பற்றி சிங்கப்பூர் அதிகமாகப் கவலை கொள்ளவில்லை 1995-ஆம் ஆண்டு ஒப்பந்தத்தின் மூலம் மலேசியா - சிங்கப்பூர் நாடுகளுக்கு இடையே ஓர் எல்லை வரையறுக்கப்பட்டது.

பெட்ரா பிராங்கா

அதன் பின்னர் அந்த இரு நாடுகளும் அவற்றின் பொதுவான எல்லைகளை வரையறுக்க இன்னும் முறையான ஒப்பந்தம் எதையும் செய்து கொள்ளவில்லை. சிங்கப்பூர் மூன்று கடல் மைல் (6 கி.மீ.) கடல் எல்லையைக் கோருகிறது, மலேசியா 12 கடல் மைல் (22 கி.மீ.) கடல் எல்லையைக் கோருகிறது.

ஜொகூர் நீரிணையின் மேற்கு நுழைவாயிலில் சிங்கப்பூர் மேற்கொண்ட நிலச் சீரமைப்புப் பணிகள் மூலம் மலேசிய கடல் எல்லைக்குள் சிங்கப்பூர் ஊடுருவியதாகக் கூறப்படும் சர்ச்சைகள் இன்னும் உள்ளன. அந்தச் சர்ச்சை இன்று வரையில் தீர்க்கப்படவில்லை.

காட்சியகம்

மேற்கோள்கள்

மேலும் காண்க
 தியோமான் தீவு
 குக்குப் தீவு
 அவுர் தீவு
 ஜொகூர் பெசார் தீவு

வெளி இணைப்புகள்

மலேசியாவின் தீவுகள்‎
ஜொகூர் தீவுகள்
புளுட்டோனியம் பெண்டாபுளோரைடு

புளுட்டோனியம் பெண்டாபுளோரைடு (Plutonium pentafluoride) என்பது PuF5 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். புளுட்டோனியமும் புளோரினும் சேர்ந்து இந்த இருமச் சேர்மம் உருவாகிறது.

தயாரிப்பு
வாயுநிலை புளுட்டோனியம் அறுபுளோரைடு ஒளிமின்பிரிகை வினையால் புளுட்டோனியம் பெண்டாபுளோரைடாகவும் புளோரினாகவும் பிரிகிறது.

இயற்பியல் பண்புகள்
வெண்மை நிறத்தில் திண்மமாக புளுட்டோனியம் பெண்டாபுளோரைடு உருவாகிறது.

தீங்குகள்
புளுட்டோனியம் பெண்டாபுளோரைடு கதிரியக்கத் தன்மையும் நச்சுத்தன்மையும் கொண்ட ஒரு சேர்மமாகும்.

மேற்கோள்கள்

புளுட்டோனியம் சேர்மங்கள்
புளோரைடுகள்
உந்தி

உந்தி அல்லது திருகு என்பது ஒரு சுழலும் இயந்திரவியல் சாதனம் ஆகும். இது வேறுபட்ட கோணங்களில் இணைக்கப்பட்டிருக்கும் பல பட்டைகளை கொண்டிருக்கும். இந்த பட்டைகள் சீராக சுத்தும் போது, ஒரு சுழற்சியை உருவாக்குகின்றன. மேலும் இது நீர் அல்லது காற்றில் சுழலும் போது ஒரு நேரியல் உந்துசக்தியை உருவாக்குகின்றது. உந்திகள் பொதுவாக ஒரு குழாய் வழியாக திரவத்தை செலுத்துவதற்கோ அல்லது ஒரு படகை நீர் வழியாகவோ அல்லது ஒரு வானூர்தியை காற்று வழியாகவோ செலுத்துவதற்கு பயன்படுத்தப்படுகின்றன. ஒரு திரவத்தில் அவை சுழலும் போது பட்டைகளின் மேற்பரப்புகளுக்கு இடையில் ஓர் அழுத்த வேறுபாட்டை ஏற்படுத்துகிறது.  பெர்னோலியின் தத்துவத்தின் படி இது அந்த திரவத்தின் மீது ஒரு உந்துசக்தியை செலுத்துகிறது.

பொதுவாக பெரிய கப்பல்கள் மற்றும் வானூர்திகளில் பயன்படுத்தப்படும் பெரிய விட்டம் கொண்ட, மெதுவாக திருப்பும் திருகுகள் அதிக திறனுள்ளவையாக இருக்கின்றன. நியூட்டனின் இயக்க விதிகளைப் பயன்படுத்தி, ஒரு உந்தியின் உந்துசக்தி என்பது அது சுழலும் போது அதானால் பின்னோக்கி அனுப்பப்படும் திரவத்தின் நிறை மற்றும் எடைக்கு விகிதாசாரமாக ஒரு எதிர்வினை என்று கூறலாம்.

மேற்கோள்கள்

இயந்திரங்கள்
கப்பல் கட்டுதல்
வானூர்தி பாகங்கள்
நாசகாரிக் கப்பல்

நாசகாரிக் கப்பல் என்பது கடற்படைகளில் பயன்படுத்தப்படும் ஒரு வகையான போர்க்கப்பலாகும். இது பொதுவாக நீளமான அமைப்பைக் கொண்ட விரைவாக இயங்கக்கூடிய ஒரு வகை கப்பலாகும். இவை கடலில் பல நாட்கள் இயங்கி போர் புரியும் வல்லமை கொண்டவை. இவை ஒரு கடற்படை அல்லது போர்க் குழுவில் முக்கிய அங்கம் வகிக்கின்றன. இவை பெரிய வானூர்தி தாங்கிக் கப்பல்களை பொதுவான அச்சுறுத்தல்களிலிருந்து பாதுகாக்கும் பொருட்டு அதனுடன் பயணிக்கும். 

இக்கப்பல்கள் முதன் முதலில் 1885 ஆம் ஆண்டில் எசுப்பானிய கடற்படையால் எதிரி நாட்டுப் படகுகளுக்கு எதிரான பாதுகாப்பிற்காக பயன்படுத்தப்பட்டன. 1904 ஆம் ஆண்டில் உருசிய-சப்பானிய போரின் போது, பெரிய, விரைவான மற்றும் சக்திவாய்ந்த ஆயுதங்களை கொண்ட நாசகாரிக் கப்பல்கள் பரவலாக மற்ற கப்பல்களை அழிக்க பயன்படுத்தப்பட்டன. 1892 ஆம் ஆண்டு முதல் கடற்படைகளால் இவை படகு அழிப்பான் அல்லது அழிப்பான் என்று அழைக்கப்பட்டன. முதலாம் உலகப் போரின் போது நாசகாரிக் கப்பல்கள் என அனைத்துக் கடற்படைகளாலும் அழைக்கப்பட்டன.

இரண்டாம் உலகப் போருக்கு முன்பு இந்தக் கப்பல்கள் இரகசிய கடல் நடவடிக்கைகளுக்கு பயன்படுத்தப்பட்ட  இலகுரக கப்பல்களாக இருந்தன. மேலும் பல கப்பல்கள் ஒன்றாக சேர்ந்து ஒரு குழுவாக இயங்கின. போருக்குப் பிறகு, இந்தக் கப்பல்களின் அளவு மற்றும் எடை வெகுவாக அதிகரித்தது. ஏவுகணைகளின் வருகை இந்த கப்பல்களின் அழிக்கும் சக்தியை பெருவாரியாக அதிகரித்தது. இதன் விளைவாக பெரிய மற்றும் அதிக சக்திவாய்ந்த ஏவுகணைகளைக் கொண்ட வலுவான நாசகாரிக் கப்பல்கள் கட்டப்பட்டன.

மேற்கோள்கள் 

கப்பல் வகைகள்
டிசிப்ரோசியம் நைட்ரைடு

டிசிப்ரோசியம் நைட்ரைடு (Dysprosium nitride) என்பது DyN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். டிசிப்ரோசியமும் நைட்ரசனும் சேர்ந்து இந்த இருமச் சேர்மம் உருவாகிறது.

தயாரிப்பு
800-1000 பாகை செல்சியசு வெப்பநிலையில் நைட்சனுடன் நன்றாக அரைக்கப்பட்ட டிசிப்ரோசியம், டிசிப்ரோசியம் ஐதரைடு அல்லது டிசிப்ரோசியம் இரசக்கலவை ஆகியவற்றை சேர்த்து வினைபுரியச் செய்தால் டிசிப்ரோசியம் நைட்ரைடு உருவாகும்.

2Dy + N2 -> 2DyN

இயற்பியல் பண்புகள்
டிசிப்ரோசியம் நைட்ரைடு  a = 0.490 நானோமீட்டர், Z = 4 என்ற செல் அளவுருக்களுடன்
கனசதுரப் படிக அமைப்பில் சாம்பல் நிறப் படிகங்களாக உருவாகிறது.  இது ஒரு நல்ல மின்சார கடத்தியாகும். தண்ணீருடன் நன்றாக வினைபுரியும். காந்த பண்புகள் மற்றும் அதிக உருகுநிலைக்காக டிசிப்ரோசியம் நைட்ரைடு நன்கு அறியப்படுகிறது. பல்வேறு தொழில்நுட்பப் பகுதிகளில் சாத்தியமான பயன்பாடுகளையும் கொண்டுள்ளது.

மேற்கோள்கள்

டிசிப்ரோசியம் சேர்மங்கள்
நைட்ரைடுகள்
இலந்தனம் நைட்ரைடு

இலந்தனம் நைட்ரைடு (Lanthanum nitride) என்பது LaN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். இலந்தனமும் நைட்ரசனும் சேர்ந்து இந்த இருமச் சேர்மம் உருவாகிறது.

தயாரிப்பு
நைட்ரசனும் இலந்தனம் முந்நைட்ரைடும் சேர்ந்து சேர்ந்து வினைபுரிவதால் இலந்தனம் நைட்ரைடு உருவாகிறது. 
2LaH3 + N2 -> 2LaN + 3H2
இலந்தனம் முந்நைட்ரைடு அம்மோனியாவுடன் வினையில் ஈடுபட்டாலும் இலந்தனம் நைட்ரைடு உருவாகிறது.:
LaH3 + NH3 -> LaN + 3H2
இலந்தனம் இரசக்கலவையும் நைட்ரசனும் வினைபுரிந்தாலும் இலந்தனம் நைட்ரைடு  உருவாகிறது: 
2La + N2 → 2LaN

இயற்பியல் பண்புகள்
இலந்தனம் நைட்ரைடு கருப்பு நிறத்தில் தூளாக உருவாகிறது. தண்ணீரில் இது கரையாது. அவற்றின் படிகங்கள் Fm3m இடக்குழுவில் கனசதுர படிக அமைப்பில் உள்ளன.

இலந்தனம் நைட்ரைடு இணைகாந்தப் பண்பைக் கொண்டுள்ளது.

வேதிப்பண்புகள்
இலந்தனம் நைட்ரைடு காற்றில் உள்ள ஈரப்பதம் மற்றும்  நீருடன் வினைபுரிகிறது:
LaN + 3H2O → La(OH)3 + NH3
அமிலங்களுடனும் இது வினைபுரிகிறது:
LaN + 4HCl → LaCl3 + NH4Cl

பயன்கள்
ஒளி உமிழும் குழல் பொருள், காந்தப் பொருள், குறைக்கடத்தி, உயர்வெப்பமேற்கும் பொருள், சாயம், வினையூக்கி என இலந்தனம் நைட்ரைடு பலவிதங்களாகப் பயன்படுத்தப்படுகிறது.

மேற்கோள்கள்

இலந்தனம் சேர்மங்கள்
நைட்ரைடுகள்
லியுதேத்தியம் நைட்ரைடு

லியுதேத்தியம் நைட்ரைடு (Lutetium nitride) என்பது LuN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். லியுதேத்தியமும் நைட்ரசனும் சேர்ந்து இந்த இருமச் சேர்மம் உருவாகிறது.

தயாரிப்பு
1600 பாகை செல்சியசு வெப்பநிலையில் நேரடியாக லியுதேத்தியத்தை நைட்ரைடாக்கல் வினையின் மூலம் தயாரிக்கலாம்
2Lu + N2 -> 2LuN

இயற்பியல் பண்புகள்
F3m3 இடக்குழுவில் கனசதுரப் படிக அமைப்புடன் லியுதேத்தியம் நைட்ரைடு படிகமாக்குகிறது.

மேற்கோள்கள்

லியுதேத்தியம் சேர்மங்கள்
நைட்ரைடுகள்
சுதிக்சா

சுதிக்சா ஜி (Sudiksha-பிறப்பு: 13 மார்ச் 1985) நிரங்கரி இயக்கத்தின் ஆன்மீகத் தலைவர் ஆவார்.

வாழ்க்கை 
சுதிக்சாவின் தாயார் சவிந்தர் அர்தேவின் உடல்நிலை மோசமடைந்ததை அடுத்து 2018ஆம் ஆண்டில் சாந்த் நிரங்கரி இயக்கத்தின் தலைவராக நியமிக்கப்பட்டார்.

2019ஆம் ஆண்டில், சுதிக்சா இங்கிலாந்தில் நடந்த மூன்று நாள் நிரங்கரி இளைஞர் கருத்தரங்கில் கலந்து கொண்டு சாண்ட்வெல்லில் உள்ள குடிமைத் தலைவர்களைச் சந்தித்தார். 2019-இல் ஆண்டில் பதான்கோட்டில் தனது இந்திய ஆதரவாளர்களிடம் தனது முதல் உரையை நிகழ்த்தினார். மேலும் தில்லியில் ஒரு மாபெரும் இரத்த தான முகாமையும் தொடங்கி வைத்தார்.

2021ஆம் ஆண்டில் இவர் தனது ஆதரவாளர்களுக்கு ஒரு மெய் நிகர் புத்தாண்டு செய்தியை வழங்கினார்.மகாராட்டிராவில் நடைபெற்ற 54ஆவது நிரங்கரி மாநாட்டில் மனித விழுமியங்களை ஊக்குவித்தார்.

விருதுகளும் அங்கீகாரங்களும் 
2019ஆண்டில், சுதிக்சா ஆத்திரேலியாவின் பிளாக்டவுனின் கவுரவ குடியுரிமையைப் பெற்றார்.

மேற்கோள்கள் 

வாழும் நபர்கள்
1985 பிறப்புகள்
ஞானேசு குமார்

ஞானேசு குமார் (Gyanesh Kumar-பிறப்பு: சனவரி 27, 1964) இந்தியத் தேர்தல் ஆணையர் ஆவார். இவர் 14 மார்ச் 2024 அன்று இப்பதவிக்கு நியமிக்கப்பட்டார். 1988-ஆம் ஆண்டு தொகுதி ஓய்வுபெற்ற இந்திய ஆட்சிப் பணி அதிகாரியான இவர், கேரளப் பணியிடத்தைச் சேர்ந்தவர். சனவரி 31,2024 அன்று இந்தியாவின் கூட்டுறவுச் செயலாளராகப் பதவியேற்றார்.

முன்னதாக மத்திய அரசின் நாடாளுமன்ற விவகாரங்கள் செயலாளராக இருந்த குமார், 2019ஆம் ஆண்டு 370ஆம் பிரிவு ரத்து செய்யப்பட்டபோது உள்துறை அமைச்சகத்தின் கூடுதல் செயலாளராகவும் பணியாற்றினார். இவரது பதவிக்காலத்தில், கூட்டுறவு அமைச்சகம் பல மாநில கூட்டுறவுச் சங்கங்களை (எம். எஸ். சி. எஸ்.) (திருத்தச் சட்டம், 2023) இயற்றியது. மேலும் மூன்று புதிய தேசிய கூட்டுறவு அமைப்புக்களை உருவாக்கியது-பாரதிய பீஜ் சககாரி சமிதி லிமிடெட் (பிபிஎஸ்எஸ்எல்) தேசிய கூட்டுறவு கரிமங்கள் லிமிடெட் மற்றும் தேசிய கூட்டுறவு ஏற்றுமதி லிமிடெட்.சஹாரா குழுமத்தின் நான்கு பல மாநில கூட்டுறவுச் சங்கங்களின் உண்மையான வைப்புத் தொகையாவார்களின் கோரிக்கைகளைச் சமர்ப்பிப்பதற்கான சி. ஆர். சி. எஸ்-சஹாரா பணத்தைத் திரும்பப் பெறும் முகமையினைச் சரியான நேரத்தில் தொடங்குவதில் இவர் முக்கிய பங்கு வகித்தார்.

குமார் 2007 முதல் 2012 வரை பாதுகாப்பு அமைச்சகத்தில் இணை செயலாளராக (பாதுகாப்பு உற்பத்தி) பணியாற்றினார்.

மேற்கோள்கள் 

வாழும் நபர்கள்
இந்தியத் தேர்தல் ஆணையர்கள்
டி. ராஜா (நீதிபதி)

டி. ராஜா (பிறப்பு 25 மே 1961) ஒரு இந்திய நீதிபதி. சென்னை உயர்நீதிமன்றத்தின் தற்காலிக தலைமை நீதிபதியாக இருந்தார்.

கல்வி 
ராஜா மே 25, 1961 இல், இந்தியாவின் மதுரை, தேனூரில் உள்ள ஒரு கிராமத்தில் பிறந்தார். மதுரை சட்டக் கல்லூரியில் சட்டம் பயின்ற இவர், 1988 ல் வழக்கறிஞரானார். பிப்ரவரி 9, 2008 அன்று, சென்னை உயர் நீதிமன்றத்தின் மதுரைக் கிளைக்கு கூடுதல் அட்வகேட் ஜெனரலாக நியமிக்கப்பட்டார். மார்ச் 31, 2009 அன்று, சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்ட அவர், ஜனவரி 3, 2012 அன்று நிரந்தர நீதிபதியாக நியமிக்கப்பட்டார். செப்டம்பர் 22, 2022 அன்று, சென்னை உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார்.

மேற்கோள்கள் 

வாழும் நபர்கள்
1961 பிறப்புகள்
சென்னை உயர் நீதிமன்றத் தலைமை நீதிபதிகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பல்வள இயைபுப் பரவல்

பல்வள இயைபுப் பரவல் (Cosmopolitan distribution, exhibit cosmopolitanism) என்பது உயிர்ப்புவியியல் கலைச்சொல் ஆகும். ஒரு உயிரலகின் பரவலிடம், புவி முழுவதும் விரவி இருந்தால், அவ்வுயிரிலகின் பரவலிடத்தினைக் குறிப்பிட்ட இச்சொல்லைப் பயன்படுத்துவர். இத்தகைய வளரியல்பு  உள்ள உயிரியானது, ஒரு குறிப்பிட்ட, தனக்கு உகந்த வாழிடங்களைத்  தேர்ந்தெடுத்து, அச்சூழலுள்ள உலகின் அனைத்துக் கண்டங்களிலும், நாடுகளிலும் பரவி, வளர்ந்து,  இனப்பெருக்கம் செய்யும் இயல்புடையதாகத் திகழ்கிறது. இதற்கு எதிராக உள்ள உயிரலகினை என்பது புவியின் குறிப்பிட்ட வாழிடத்தில், குறிப்பிட்ட வாழிடச் சூழலியலில் வாழும் தன்மையுயைடயது. அதனை அகணிய உயிரி என்கிறோம். எனவே,  “பல்வள இயைபுப் பரவல்”  என்ற வாழிடத்தின் மீதான கலைச்சொல்லும், “அகணிய உயிரி” என்ற சொல்லும் எதிர் எதிர் தன்மைகளைக் கொண்டதாகும்.

தகுதி  
“பல்வள இயைபுப் பரவல்” என்று குறிப்பிடும் போது, "பொருத்தமற்ற வாழிடம்" என்பது குறிக்கப்படுகிறது. அது குறித்த முன்னறிவிப்பு யாதெனில், பெரும்பாலான நேரங்களில் வட துருவம், தென் துருவம் ஆகிய துருவப் பகுதிகள்,  மிக உயர்மட்ட நிலப்பகுதிகள், பெருங்கடல்கள், பாலைவனங்கள், சிறிய அல்லது தனித்து இருக்கும் தீவுகள் ஆகியன அடங்காத வாழிடங்களையேக் குறிக்கிறது.

இத்தகு வாழிட உயிரிகள் 
 ஓர்க்கா திமிங்கலம்  என்பது இந்த வாழிட கலைச்சொல்லால் குறிக்கப்பட்டாலும்,  இது ஆர்டிக் பெருங்கடல் முதல் அன்டார்டிக் பெருங்கடல்  வரை உலகின் பெரும்பாலான கடற்பகுதிகளில் மட்டுமே  வாழ்கின்றன. அதனால், இச்சொல் நிலப் பகுதிகளைக் குறிப்பதாக முடிவெடுத்தல் கூடாது.
 வீட்டு ஈ, இந்த வாழிட வகையானது என்றாலும், இது ஓர்க்கா திமிங்கலத்தின்  வாழிடங்களில் வாழ்வதில்லை. இருப்பினும், இவ்வகையின் கீழ் வகைப்படுத்தப் படுகிறது.
 அபுதிலோன் தியோஃப்ராசுடி போன்று இன்னும் பல தாவரங்களைப் பொருத்தவரை, உலகின் பெரும்பாலான நிலப்பகுதிகளில் இவை பரவியிருந்தால், அதனை விவரிக்கும் போது, இத்தாவரம் “பல்வள இயைபுப் பரவல்” உடையது என்கிறோம்.

மேற்கோள்கள் 

உயிர்ப்புவியியல்
மிடல் ரோக் தீவு

மிடல் ரோக் தீவு அல்லது மிடல் ரோக்ஸ் (மலாய்: Batuan Tengah; ஆங்கிலம்:Middle Rocks; சாவி: باتون تڠه ; ) என்பது மலேசியா, ஜொகூர், தென் சீனக் கடலின், சிங்கப்பூர் நீரிணையில் உள்ள ஒரு தீவு. 250 மீட்டர் (820 அடி) திறந்தவெளி நீரால் பிரிக்கப்பட்ட இரண்டு பாறைகளைக் கொண்ட நிலவியல் அமைப்பு.

இந்தப் பாறைத் தீவுகள், மலேசியா, சிங்கப்பூர் நாடுகளுக்கு இடையே சர்ச்சைக்குரிய பிரதேசமாக உள்ளது. அந்தச் சர்ச்சை (பெத்ரா பிராங்கா சர்ச்சை (Pedra Branca Dispute) என அழைக்கப்படுகிறது. 23 மே 2008 அன்று, அனைத்துலக நீதிமன்றம்; ஒன்றுக்கு 15 வாக்குகள் வேறுபாட்டில் மிடல் ராக்ஸ் தீவின் மீதான இறையாண்மை மலேசியாவிற்கு சொந்தமானது என்று தீர்ப்பு வழங்கியது.

புவியியல் 
மலேசியாவின் ஜொகூர் மாநிலத்தின் தென்கிழக்கில் 8.0 கடல் மைல்கள் (14.8 கிமீ; 9.2 மைல்) தொலைவிலும்; மற்றும் பெத்ரா பிராங்காவிற்கு தெற்கே 0.6 கடல் மைல்கள் (1.1 கிமீ; 0.69 மைல்) தொலைவிலும்; கடல் மட்டத்திலிருந்து 1.0 மீட்டர் (3.3 அடி) உயரத்திலும் மிடல் ரோக் தீவு உள்ளது.

இறையாண்மை சர்ச்சை

பெத்ரா பிராங்கா; மற்றும் சவுத் லெட்ஜ் என அழைக்கப்படும் மற்றொரு பாறை விளிம்பு; மற்றும் மிடல் ரோக் தீவு ஆகியவை மலேசியா மற்றும் சிங்கப்பூர் நாடுகளுக்கு இடையே பெத்ரா பிராங்கா சர்ச்சைக்கு உட்பட்ட பிரதேசங்கள் ஆகும். 

மிடல் ரோக் தீவு மற்றும் சவுத் லெட்ஜ் பாறை விளிம்பு; இரண்டு தீவுகளையும் 1993-இல் சிங்கப்பூர் உரிமை கொண்டாடியபோது பெத்ரா பிராங்கா சர்ச்சை எழுந்தது.

2008-ஆம் ஆண்டு அனைத்துலக நீதிமன்றத்தால் இந்த விவகாரம் தீர்க்கப்பட்டது. மிடல் ரோக் தீவு மலேசியாவுக்கும், பெத்ரா பிராங்கா தீவு சிங்கப்பூருக்கும் சொந்தமானவை என்று அனைத்துலக நீதிமன்றம் தீர்ப்பளித்தது. இருப்பினும் சவுத் லெட்ஜ் பாறை விளிம்பு பிரச்சினை இதுவரையிலும் தீர்க்கப்படாமல் உள்ளது.

மேற்கோள்கள்

மேலும் காண்க
 தியோமான் தீவு
 குக்குப் தீவு
 அவுர் தீவு
 ஜொகூர் பெசார் தீவு

மேலும் படிக்க

வெளி இணைப்புகள்

மலேசியாவின் தீவுகள்‎
ஜொகூர் தீவுகள்
அசோபிலான்கோ

அசோபிலான்கோ (Ajoblanco; ajo blanco) என்பது பூண்டினைக் கொண்டு செய்யப்படும் எசுப்பானிய உணவு வகை ஆகும். குறிப்பாக கிரனாதா,  மாலாகா,  அந்தாலூசியா பகுதியின்  சமையல் பாணி ஆகும். இந்த உணவு ரொட்டி, நொறுக்கப்பட்ட வாதுமைப் பருப்புகள், பூண்டு, தண்ணீர், இடலை எண்ணெய், உப்பு, சில சமயங்களில் வினிகர் கலந்து செய்யப்படுகிறது. இது பொதுவாக திராட்சைகள் அல்லது முலாம்பழம் துண்டுகளுடன் பரிமாறப்படுகிறது. பாதாம் பருப்பு இல்லா சூழ்நிலையில், போர் முடிந்த காலங்களில், உலர்ந்த அவரை மாவு பயன்படுத்தியும் செய்துள்ளனர். சில நேரங்களில் இவ்வுணவை "வெள்ளை காசுபசோ (gazpacho)" என்றும் அழைப்பர்.

திருவிழா 
ஒவ்வொரு வருடமும், செப்டம்பர் 2 ஆம் நாளில்,  மாலாகாவிலுள்ள அல்மசார் (Almáchar) நகரத்தில், அசோபிலான்கோ திருவிழா நடத்தப்படுகிறது.

மேற்கோள்கள் 

பூண்டு உணவுகள்
சாகித் உசைன்

சாகித் உசைன் (Zahid Hussain (shooter)) இந்தியாவைச் சேர்ந்த ஒரு துப்பாக்கி சுடும் விளையாட்டு வீரராவார். காசுமீரின் அனந்த்நாக்கு நகரத்தைச் சேர்ந்த இவர் தென் கொரியாவின் சாங்வோம் நகரத்தில் நடைபெற்ற 2023 ஆசிய துப்பாக்கி சுடுதல் வெற்றியாளர் போட்டியில் வெள்ளிப் பதக்கம் வென்று குறிப்பிடத்தக்க சாதனை படைத்தார். இவ்வெற்றியின் மூலம் பாரிசு நகரத்தில் நடைபெறவுள்ள 2024 ஒலிம்பிக்கு போட்டியில் இந்திய நாட்டைப் பிரதிநிதித்துவப்படுத்துவதற்கான வாய்ப்பையும் பெற்றுள்ளார்.

ஆண்களுக்கான 50மீ சுழல்துப்பாக்கி கவிழ்நிலை போட்டியில் சாகித் உசைன் 624.5 புள்ளிகளைப் பெற்றார். 625.6 புள்ளிகள் பெற்ற கசக்கசுத்தான் வீரர் இப்போட்டியில் தங்கப்பதக்கம் வென்றார்.  சீனாவின் டு லின்சூ 624.3 புள்ளிகள் பெற்று மூன்றாவது இடத்தைப் பிடித்தார்.

மேற்கோள்கள்

குறி பார்த்துச் சுடும் வீரர்கள்
இந்திய விளையாட்டு வீரர்கள்
வாழும் நபர்கள்
காஷ்மீர் மக்கள்
கட்டாயக் கல்வி

கட்டாயக் கல்வி (Compulsory education) என்பது அனைத்து மக்களுக்கும் தேவைப்படக்கூடிய, அரசாங்கத்தால் கட்டாயமாக்கப்பட்ட கல்விக் காலத்தைக் குறிக்கிறது. இது அரசால் அங்கீகரிக்கப்பட்ட அல்லது வீட்டுக் கல்வியில் கல்வி பயில்வதனைக் குறிக்கிறது. 

கட்டாயப் பள்ளி வருகை அல்லது கட்டாயப் பள்ளிப்படிப்பு என்பது பெற்றோர்கள் தங்கள் குழந்தைகளை அரசு அங்கீகரிக்கப்பட்ட பள்ளிக்கு அரசு விதிகளின்படி அனுப்ப வேண்டிய கட்டாயத்தினைக் குறிப்பதாகும்.

பூட்டான், பப்புவா நியூ கினி, சொலமன் தீவுகள் மற்றும் வத்திக்கான் நகரம் தவிர அனைத்து நாடுகளும் கட்டாய கல்விச் சட்டங்களைக் கொண்டுள்ளன.

நோக்கம் 
18ஆம் நூற்றாண்டின் பிற்பகுதியிலும் 19ஆம் நூற்றாண்டின் முற்பகுதியிலும், அமெரிக்காவில் உள்ள பெரும்பாலான பள்ளிகள் வழக்கமாக மாணவர்கள் பள்ளிக்கு வருவதனை கட்டாயப்படுத்தவில்லை.  பல பகுதிகளில், மாணவர்கள் ஒரு கல்வி ஆண்டில் மூன்று முதல் நான்கு மாதங்களுக்கு மேல் பள்ளிக்குச் செல்லவில்லை என்பதனைக் கண்டறிந்தனர்.

20ஆம் நூற்றாண்டின் துவக்கத்தில் தேசத்திற்குத் தேவையானதும் பங்களிக்கக்கூடிய உடல் திறன்களை பெற்றிருப்பதனையும் நோக்கமாகக் கொண்டு இது உருவாக்கப்பட்டது. இளைஞர்களிடையே நன்னெறிகளையும் சமூக தகவல்தொடர்பு திறன்களின் மதிப்புகளையும் ஏற்படுத்தியது, மேலும் இது புலம்பெயர்ந்தோர் ஒரு புதிய நாட்டின் சமூகத்தில் வாழ அனுமதிக்கும். இது பெரும்பாலும் அனைத்து குடிமக்களின் கல்வியை மேம்படுத்துவதற்கும், குடும்ப பொருளாதார காரணங்களால் பள்ளிக்குச் செல்வதை நிறுத்தும் மாணவர்களின் எண்ணிக்கையைக் குறைப்பதற்கும், கிராமப்புற, நகர்ப்புறங்களுக்கு இடையிலான கல்வி வேறுபாடுகளை சமநிலைப்படுத்துவதற்கும் பயன்படுத்தப்படுகிறது.

அறிமுகக் காலவரிசை

1700 

 1739:  
 1763:  
 1774: ,

1800கள் 

 1805: 
 1814: 
 1817: 
 1824: 
 1834: 
 1841: 
 1842: 
 1844: 
 1852: 
 1857: 
 1864: , 
 1867: வெர்மான்ட்
 1868: 
 1869: , , 
 1870: 
 1871: , , 
 1872: , , 
 1873: , 
 1874: ,, , 
 1875: , ,
 1876: , , 
 1877: ,  , 
 1878: 
 1880: , , , 
 1882: , 
 1884: 
 1885: மின்னசொட்டா
 1886:  (abolished)
 1887: இதாகோ, நெப்ரசுகா
 1889: ,  
 1890: 
 1891: 
 1892: 
 1895: 
 1896: , 
 1897: , மேற்கு விர்ஜீனியா
 1899: ,

மேலும் காண்க 

 குழந்தைத் தொழிலாளர்
 அரசுப் பள்ளி

மேற்கோள்கள் 

கல்விக் கொள்கை
கட்டாயக் கல்வி
மலுக்கு மாகாணம்

மலுக்கு மாகாணம் (Maluku (province)), இந்தோனேசியா மாகாணங்களில் ஒன்றாகும். இது கிழக்கு இந்தோனேசியா என்றும் குறிப்பிடப்படுகிறது. இம்மாகாணத்தில்  மலுக்குத் தீவுகளின் நடு மற்றும் தென் பகுதிகள் அடங்கியுள்ளன. அம்போன் தீவிலமைந்துள்ள அம்போன் நகரமானது இம்மாகாணத்தின் தலைநகரமும் மிகப்பெரிய நகரமுமாகும். இது வடக்கில் வட மலுக்குவுக்கு அடுத்தும் மேற்கில் மத்திய சுலாவெசி மற்றும் தென்கிழக்கு சுலாவேசியை அடுத்துமுள்ளது.  பண்டா கடல், ஆத்திரேலியா, கிழக்குத் திமோர் ஆகியவை தெற்கிலும், பபூவா, அரஃபூரா கடல் என்பன கிழக்குப் பகுதியிலும் உள்ளன. இதன் நிலஅளவு 46,150.92 km2 ஆகும். 2010 ஆம் ஆண்டு கணக்கெடுப்பின் படி, இங்குள்ள மக்கள் தொகை 1,533,506 ஆகும். 2020 ஆம் ஆண்டு மக்கள் தொகை 1,848,923 ஆக அதிகரித்துள்ளது. 2022 ஆம் ஆண்டின் பிற்பகுதியில் 1,881,727 ஆக இருந்தது.

மேற்கோள்கள் 

இந்தோனேசிய மாகாணங்கள்
லால் சலாம் (2024 திரைப்படம்)

லால் சலாம் ( டal Salaam) என்பது ஐசுவர்யா ரசினிகாந்த் இயக்கத்தில லைகா புரொடக்ஷன்ஸின் கீழ் சுபாஸ்கரன் அல்லிராஜா தயாரிப்பில 2024 இல் வெளிவந்த இந்திய தமிழ் மொழி விளையாட்டு அதிரடி திரைப்படமாகும். இப்படத்தில் ரஜினிகாந்த், விஷ்ணு விஷால், விக்ராந்த் ஆகியோர் முக்கிய கதாபாத்திரங்களில் நடித்துள்ளனர், விக்னேஷ், லிவிங்ஸ்டன், செந்தில், ஜீவிதா, கே. எஸ். ரவிக்குமார், தம்பி ராமையா உள்ளிட்ட பலர் துணை வேடங்களில் நடித்துள்ளனர்.

படம் நவம்பர் 2022 இல் அதிகாரப்பூர்வமாக அறிவிக்கப்பட்டது. முதன்மை புகைப்படம் எடுக்கும் பணி மார்ச் 2023 இல் தொடங்கியது. சென்னை, மும்பை, புதுச்சேரி உள்ளிட்ட இடங்களில் படப்பிடிப்பு நடத்தப்பட்டு, ஆகஸ்ட் 2023 தொடக்கத்தில் முடிக்கப்பட்டது. ஏ. ஆர். ரகுமான் இசையமைத்துள்ள இப்படத்திற்கு விஷ்ணு ரங்கசாமி ஒளிப்பதிவு செய்துள்ளார்.

லால் சலாம் 9 பிப்ரவரி 2024 அன்று திரையரங்குகளில் வெளியிடப்பட்டது. படம் விமர்சகர்களிடமிருந்து கலவையான விமர்சனங்களைப் பெற்றது.

இசை. 
ஐசுவர்யா ரசினிகாந்த் இயக்கியிருக்கும் திரைப்படத்தில் ஏ.ஆர் ரகுமான் முதன்முதலில் இசையமைத்துள்ளார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
2024 தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
சாவற்காடு

சாவற்காடு என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சண்டிலிப்பாய் பிரதேச செயலாளர் பிரிவில் அமைந்துள்ளது. இது யாழ்ப்பாணத்திற்கு வடமேற்கே சுமார் 8 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
2024 இந்தியன் பிரீமியர் லீக்

2024 இந்தியன் பிரீமியர் லீக் என்பது 2007ஆம் ஆண்டு இந்தியத் துடுப்பாட்டக் கட்டுப்பாடு வாரியத்தினால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் பதினேழாவது போட்டித்தொடர் ஆகும். இது ஐபிஎல் 17 அல்லது ஐபிஎல் 2024 என்றும் விளம்பர ஆதரவு காரணமாக டாட்டா ஐபிஎல் 2024 என்றும் அழைக்கப்படுகிறது.

நிகழிடங்கள்
இந்தியாவிலுள்ள 12 துடுப்பாட அரங்குகளில் குழுநிலைச் சுற்றுப் போட்டிகள் நடைபெறும். 2024 பெண்கள் பிரீமியர் லீக் போட்டிகளைத் தொடர்ந்து அருண் ஜேட்லி விளையாட்டரங்கம் தயாராவதற்காக, டெல்லி கேப்பிடல்ஸ் தனது முதல் இரண்டு போட்டிகளையும் ஏசிஏ-விடிசிஏ துடுப்பாட்ட அரங்கத்தில் விளையாடும். பஞ்சாப் கிங்ஸ் தமது உள்ளூர்ப் போட்டிகளை பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கத்திலும் மகாராஜா யாதவீந்திர சிங் பன்னாட்டுத் துடுப்பாட்ட அரங்கத்திலும் விளையாடும். தொடரின் முதல் போட்டி சென்னையில் எம். ஏ. சிதம்பரம் அரங்கில் நடைபெறும்.

புள்ளிப்பட்டியல்

குழுநிலைச் சுற்று

இறுதிச்சுற்று

முதலாவது தகுதிப்போட்டி

வெளியேற்றப் போட்டி

இரண்டாவது தகுதிப்போட்டி

இறுதிப்போட்டி

மேற்கோள்கள்

குறிப்புகள் 

இந்தியன் பிரீமியர் லீக்
மோனோசோடியம் அசிட்டிலைடு

மோனோசோடியம் அசிட்டிலைடு (Monosodium acetylide) என்பது NaC2H என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். கரிம சோடியம் சேர்மமான இது அசிட்டிலீன் சேர்மத்தின் புரோட்டான் நீக்க வழிப்பெறுதியாகப் பெறப்படுகிறது. சோடியம் அமைடு என்ற சோடியம் காரம் இதற்காகப் பயன்படுத்தப்படுகிறது.  மோனோசோடியம் அசிட்டிலைடு வெள்ளை நிறத்தில் ஒரு திண்மப் பொருளாகக் காணப்படுகிறது. ஒரு Na-C பிணைப்பு மற்றும் 1.27 Å இன் நீளம் கொண்ட C≡C பிணைப்புகள் கொண்டிருப்பதாக நியூட்ரான் சிதறல் ஆய்வும் இதன் கட்டமைப்பை  வெளிப்படுத்தியுள்ளது. மோனோசோடியம் அசிட்டிலைடு சேர்மத்தின் கட்டமைப்பிலுள்ள C≡C பிணைப்பு நீளம் அசிட்டிலீனில் உள்ள C≡C பிணைப்பு நீளத்தை விட நீளமானதாக (1.204 Å) உள்ளது. ஒரு வினையாக்கியாகக் கருதப்படும் மோனோசோடியம் அசிட்டிலைடு மோனோலித்தியம் அசிட்டிலைடு சேர்மத்தினால் பெருமளவில் இடப்பெயர்ச்சி செய்யப்பட்டுள்ளது. ஏனெனில் இரண்டாவதை எளிதாகத் தயாரிக்கலாம்.

மேற்கோள்கள்

கரிமசோடியம் சேர்மங்கள்
பெமாங்கில் தீவு

பெமாங்கில் தீவு (மலாய்: Pulau Pemanggil; ஆங்கிலம்:Pemanggil Island; சீனம்: 柏芒吉岛) என்பது மலேசியா, ஜொகூர், மெர்சிங் மாவட்டம், தென் சீனக் கடலில் உள்ள ஒரு தீவு. ஜொகூர் பாருவின் மேற்குப் பக்கத்திலும், தியோமான் தீவிற்கு தெற்கிலும் அமைந்துள்ளது. 

பெமாங்கில் தீவு உண்மையில் ஒரு தீவுக் கூட்டத்தின் ஒரு பகுதியாகும். இதனுடன் மேலும் மூன்று தீவுகள் உள்ளன. அவை: அவுர் தீவு, லாங் தீவு மற்றும் டாயாங் தீவு.

மெர்சிங் நகரில் இருந்து கிழக்கே 45 கிமீ தொலைவில் தென் சீனக் கடலில் அமைந்துள்ள இந்தத் தீவு, ஜொகூர் கடல் பூங்காவின் (Johor Marine Park) ஒரு பகுதியாகும்.

பொது
பெமாங்கில் தீவு ஆழ்கடல் மீன்பிடிச் செயல்பாடுகளுக்கும்; மற்றும் மார்லின் வகை மீன்கள்; கானாங்கெளுத்தி மீன்களுக்கும் பெயர் பெற்றது.

இந்தத் தீவின் வெளிப்பகுதியில் ஒரு மலையும்; வடகிழக்கு கடற்கரையில் தெலுக் லாங்காங் எனும் ஒரு தனிமைப்படுத்தப்பட்ட விரிகுடாவும் உள்ளது. தீவின் மையத்தில், உள்ளூர் மக்கள் புனிதமாகக் கருதும் பத்து புவாவு (Batu Buau) எனும் ஒரு பெரிய பாறையும் உள்ளது.

போக்குவரத்து
மெர்சிங் நகரில் இருந்து படகு மூலம் இந்தத் தீவை அணுகலாம்.

மேற்கோள்கள்

வெளி இணைப்புகள்

மலேசியாவின் தீவுகள்‎
ஜொகூர் தீவுகள்
சுக்பீர் சிங் சந்து

சுக்பீர் சிங் சந்து (Sukhbir Singh Sandhu-பிறப்பு: சூலை 6,1963) என்பவர் உத்தராக்கண்டு 1988-ஆம் ஆண்டு தொகுதி சேர்ந்த  ஓய்வு பெற்ற இந்திய ஆட்சிப்  பணி அதிகாரி ஆவார். இவர் பஞ்சாப் மாநிலத்தினைச் சேர்ந்தவர் ஆவார். சந்து 14,2024 அன்று இந்தியத் தேர்தல் ஆணையராக நியமிக்கப்பட்டார்.

இதற்கு முன்பு, இவர் உத்தராகண்டம் மாநிலத்தின் தலைமைச் செயலாளராக பணியாற்றினார். புஷ்கர் சிங் தாமி முதலமைச்சராகப் பதவியேற்றபோது சந்து தலைமைச் செயலாளராக நியமிக்கப்பட்டார். 2021 சூலை 6 அன்று பொறுப்பேற்று 2024 சனவரி 31 வரை பணியாற்றினார். 2024 பிப்ரவரி 1 அன்று லோக்பாலின் செயலாளராக நியமிக்கப்பட்டார். இப்பதவியில் இவர் 2024 மார்ச் 14 வரை பணியாற்றினார். இதன்பிறகு, இவர் இந்தியத் தேர்தல் ஆணையராக நியமிக்கப்பட்டார். முன்னதாக, சந்து இந்தியத் தேசிய நெடுஞ்சாலை ஆணையத்தின் தலைவராகவும் சுமார் 2 ஆண்டுகள் பணியாற்றினார். மனிதவள மேம்பாட்டு அமைச்சகத்தின் உயர்கல்வித் துறையின் கூடுதல் செயலாளராகவும் பணியாற்றியுள்ளார். அமிருதசரசு அரசு மருத்துவக் கல்லூரியில் இளநிலை மருத்துவம் மற்றும் அறுவையியல் முடித்த இவர், அமிர்தசரசில் உள்ள குரு நானக் தேவ் பல்கலைக்கழகத்தில் வரலாற்றில் முதுகலைப் பட்டமும், சட்டப் பட்டமும் பெற்றுள்ளார். 'நகர்ப்புற சீர்திருத்தங்கள்' மற்றும் 'நகராட்சி மேலாண்மை மற்றும் திறன் மேம்பாடு' குறித்த கட்டுரைகளை இவர் வெளியிட்டுள்ளார். பஞ்சாப் மாநிலம் லூதியானா மாநகராட்சி ஆணையர் பணியாற்றியதற்காக இவருக்குக் குடியரசுத் தலைவர் பதக்கம் வழங்கப்பட்டது.

மேற்கோள்கள் 

1963 பிறப்புகள்
வாழும் நபர்கள்
இந்தியத் தேர்தல் ஆணையர்கள்
வாமிகா கபி

வாமிகா கபி ( Wamiqa Gabbi; பிறப்பு செப்டம்பர் 29,1993) ஓர் பாலிவுட் நடிகை ஆவார். இவர் பஞ்சாபி மற்றும் இந்தி படங்களில் தோன்றுகிறார். ஜப் வி மெட் (2007) என்ற இந்தித் திரைப்படத்தில் ஒரு சிறிய பாத்திரத்துடன் அறிமுகமானார். ஆனால் யோ யோ ஹனி சிங் மற்றும் அமரீந்தர் கில் ஆகியோருடன் சேர்ந்து நடித்திருந்த து மேரா 22 மெயின் தேரா 22 (2013) என்ற படத்தில் இவருக்கு ஒரு பெரிய வெற்றி கிடைத்தது. பின்னர் இஷ்க் பிராண்டி (2014), நிக்கா ஜைல்டார் 2 (2017), பரஹுனா (2018), தில் தியான் கல்லன் (2019), நிக்கோ ஜைல்டார் 3 (2019) போன்ற பல பஞ்சாபி படங்களில் நடித்தார்.

ஆரம்ப கால வாழ்க்கை 
வாமிகா, 29 செப்டம்பர் 1993 அன்று சண்டிகரில் ஒரு பஞ்சாபி குடும்பத்தில் பிறந்தார். இவரது தந்தை கோவர்தன் கபி இந்தி மற்றும் பஞ்சாபி மொழிகளில் எழுதும் ஒரு எழுத்தாளர். மேலும், அவர் கபி என்றா புனைப்பெயராகப் பயன்படுத்துகிறார்.

தொழில் 
வாமிகா, ஒரு பயிற்சி பெற்ற கதக் நடனக் கலைஞர். து மேரா 22 மை தேரா 22 உடன் பஞ்சாபி திரைப்படம் மூலம் அவரது பெரிய வெற்றி கிடைத்தது. நடிகர் தில்ஜித் தோசாஞ்ச் உடன் இணை நடிகராக இஷ்க் பிராண்டி மற்றும் இஷ்க் ஹாசிர் ஹை ஆகிய இரண்டு பஞ்சாபி படங்களில் நடித்தார்.

சிக்ஸ்டீன்  படத்தில் தனிஷாவாக தனது முதல் பெண் கதாநாயகியாக நடித்தார். இவர் தெலுங்கில்  பலே மஞ்சி ரோஜு திரைப்படத்தில் முன்னணி நடிகையாக நடித்திருந்தார்.

கீதாஞ்சலி செல்வராகவன் இயக்கிய 2016 இல் வெளியான மாலை நேரத்து மயக்கம் (2016) என்ற தமிழ் திரைப்படத்தில் வாமிகா கதாநாயகியாக நடித்தார். மலையாளத்தில் டோவினோ தாமசுடன் கோதா என்ற படத்தில் கதாநாயகியாக நடித்தார். மார்ச் 2017 இல், வாமிகா அஷ்வின் சரவணன் இயக்கத்தில் சிவாதா மற்றும் எஸ்.ஜே. சூர்யா நடித்த புதிய தமிழ் திரைப்படமான இரவாகாலம் படத்தில் நடிக்க ஒப்பந்தமானார். பிரித்விராஜ் சுகுமாரன் மற்றும் மம்தா மோகன்தாஸ் ஆகியோரும் நடித்த 9 என்ற படத்தில் வாமிகா முக்கிய கதாபாத்திரத்தில் நடித்தார் . விசால் பரத்வாஜ் இயக்கத்தில் 2023 ஆம் ஆண்டின் தொடக்கத்தில் வெளியான ஃபர்சத் என்ற குறும்படத்தில் இஷான் கட்டருக்கு இணையாக வாமிகா கதாநாயகியாக நடித்தார். அதே ஆண்டு அக்டோபரில் Netflix இல் வெளியான பரத்வாஜின் குஃபியாவிலும் நடித்தார். ஏப்ரல் 2023 இல் வெளியான அமேசான் பிரைம் வீடியோவில் வெளியான ஜூபிலி என்றா அசல் தொடரில் நிலூஃபராகவும் நடித்தார்.

மேற்கோள்கள்

வெளி இணைப்புகள் 

 
 
 

இந்தி தொலைக்காட்சி நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
1993 பிறப்புகள்
முச்சோடியம் பெண்டாபோரேட்டு

முச்சோடியம் பெண்டாபோரேட்டு (Trisodium pentaborate) என்பது Na3B5O8(OH)2*H2O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். ஓர் ஒற்றை நீரேற்றாக இச்சேர்மம் உருவாகிறது. சோடியம் நேர்மின் அயனியும் [B5O8(OH)2]3− என்ற ஈரைதராக்சிடோபெண்டாபோரேட்டு எதிர்மின் அயனியும் சேர்ந்து இச்சேர்மம் உருவாகிறது.  

இதன் மூலக்கூற்று வாய்ப்பாடு Na3B5O8·2H2O அல்லது 3Na2O5B2O3·4H2O என தவறாக வழங்கப்பட்டாலும் இது வெறுமனே சோடியம் பெண்டாபோரேட்டு என்றே அழைக்கப்படுகிறது.  ஆனால் இந்த பெயர் Na2O·5B2O3·nH2O என்ற பொது மூலக்கூற்று வாய்ப்பாடு கொண்ட சேர்மத்திற்காக மிகவும் சரியாக ஒதுக்கப்பட்டுள்ளது.

கட்டமைப்பு
முச்சோடியம் பெண்டாபோரேட்டு ஒற்றைநீரேற்று செஞ்சாய்துர படிக அமைப்பில் Pbca என்ற இடக்குழுவில் a = 880.4 பைக்கோமீட்டர், b = 1837.1 பைக்கோமீட்டர், c = 1092.4 பைக்கோமீட்டர்,  Z = 8 என்ற அணிக்கோவை அளவுருக்களுடன் மெல்லிய தட்டுகளாக படிகமாகிறது.

மேற்கோள்கள்

சோடியம் சேர்மங்கள்
போரேட்டுகள்
டெட்ராபோரிக் அமிலம்

டெட்ராபோரிக் அமிலம் (Tetraboric acid) என்பது H2B4O7 என்ற அனுபவ மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். பைரோபோரிக் அமிலம் என்ற பெயராலும் இது அழைக்கப்படுகிறது. நிறமற்றும் நீரில் கரையக்கூடியதாகவும் திண்மநிலையில் காணப்படுகிறது. போரிக் அமிலத்தை நீர்நீக்கம் செய்தோ அல்லது பலபடியாக்க வினைக்கு உட்படுத்தியோ டெட்ராபோரிக் அமிலம் தயாரிக்கப்படுகிறது.

டெட்ராபோரிக் அமிலம் முறையாக டெட்ராபோரேட்டு அயனியின்  [B4O7]2− தாய் அமிலமாகும்.

தயாரிப்பு
ஆர்த்தோபோரிக் அமிலத்தை  (B(OH)3) சுமார் 170 ° செல்சியசு வெப்பநிலைக்கு மேல் சூடாக்குவதன் மூலம் டெட்ராபோரிக் அமிலத்தை தயாரிக்கலாம்.:

 4 B(OH)3 → H2B4O7 + 5H2O

மேற்கோள்கள்

போரேட்டுகள்
கனிம வேதியியல் சேர்மங்கள்
கனிமவேதியியல் பலபடிகள்
நானாஸ் தீவு

நானாஸ் தீவு அல்லது அன்னாசி தீவு (மலாய்: Pulau Nanas Johor; ஆங்கிலம்:Johor Pineapple Island; சீனம்: 柔佛菠萝岛) என்பது மலேசியா, ஜொகூர், ஜொகூர் பாரு மாவட்டம், தென் சீனக் கடலின் ஜொகூர் நீரிணையில் உள்ள ஒரு தீவாகும். ஜொகூர் பாருவிற்கும் அன்னாசி தீவிற்கும் இடையிலான தூரம் 25 கி.மீ.

ஜொகூர் மாநிலத்தின் கடற்கரை நகரங்களான பாசிர் கூடாங்; மற்றும் தஞ்சோங் லங்சாட் நகரங்களுக்கு இடையில் ஜொகூர் நீரிணையில் அமைந்துள்ளது. 

அத்துடன் சிங்கப்பூர், புலாவ் உபின் தீவுக்கும் அருகில் உள்ளது. மலேசியாவில் உள்ள தமிழர்கள் இந்தத் தீவை புலாவ் நானாஸ் என்று அழைக்கிறார்கள்.

பொது

சுமார் 10 ஆண்டுகளுக்கு முன்னர் இந்தத் தீவில் மேற்கொள்ளப்பட்ட பாறை உடைப்பு நடவடிக்கைகளினால் தீவின் பெரும் பகுதி அழிந்து விட்டது. கடல்வாழ் உயிரினங்களும் பாதிக்கப்பட்டன. 

சுற்றுச்சூழல் ஆர்வலர்கள் தொடர்ந்து எதிர்ப்பு தெரிவித்து வந்தனர். பொதுமக்களின் தொடர் அழுத்தங்களினால், கல் உடைக்கும் பணிகள் சில ஆண்டுகளுக்கு முன்னர்தான் நிறுத்தப்பட்டன. 

இருப்பினும் பாறை உடைப்பு நடவடிக்கைகளினால் தீவில் பெரும் பாதிப்புகள் ஏற்பட்டுள்ளன. அந்த வகையில் தீவின் நடுவில் ஒரு பெரிய ஏரியும் உருவாகி உள்ளது.

மேற்கோள்கள்

வெளி இணைப்புகள்

மலேசியாவின் தீவுகள்‎
ஜொகூர் தீவுகள்
பீசாங் தீவு

பீசாங் தீவு அல்லது வாழைப்பழத் தீவு (மலாய்: Pulau Pisang Johor; ஆங்கிலம்:Johor Pisang Island; சீனம்: 香蕉屿; சாவி: باڤولاو ڤيسڠ) என்பது மலேசியா, ஜொகூர், பொந்தியான் மாவட்டம், பொந்தியான் கிச்சில், ஜொகூர் நீரிணையில் உள்ள ஒரு தீவாகும். 

பொந்தியான் கிச்சில் நகரத்திலிருந்து 12 கிலோமீட்டர் தொலைவிலும், பெனுட் நகரத்திலிருந்து 5 கிலோமீட்டர் தொலைவிலும் உள்ளது. இங்கு ஒரு கலங்கரை விளக்கம் உள்ளது. அதன் பெயர்  புலாவ் பீசாங் கலங்கரை விளக்கம். பரபரப்பான சிங்கப்பூர் நீரிணையின் மேற்கு நுழைவாயிலில் கப்பல்களை வழிநடத்தும் கலங்கரை விளக்கமாகத் திகழ்கிறது.

பொது
மலேசியாவிற்குச் சொந்தமான அந்தத் தீவின் கலங்கரை விளக்கத்தை, தற்போது சிங்கப்பூர் அரசாங்கம் பராமரித்து வருகிறது. இருப்பினும் அந்த தீவு, மலேசியப் பிரதேசம் என்பதை சிங்கப்பூர் அரசாங்கம் பகிரங்கமாக அறிவித்துள்ளது.

1900-ஆம் ஆண்டில் அப்போதைய ஜொகூர் சுல்தானான, சுல்தான் இப்ராகிமிற்கும் பிரித்தானிய சிங்கப்பூர் அரசாங்கத்திற்கும் இடையே கையெழுத்தான ஒப்பந்தத்தை தொடர்ந்து புலாவ் பீசாங் கலங்கரை விளக்கம் கட்டப்பட்டது.

புலாவ் பீசாங் கலங்கரை விளக்கம்

2003-ஆம் ஆண்டில், சிங்கப்பூரின் அப்போதைய வெளியுறவு அமைச்சர் சண்முகம் ஜெயக்குமார், புலாவ் பீசாங்கின் இறையாண்மை மலேசியாவிடம் உள்ளது என்பதை ஒப்புக்கொண்டார். அந்த இறையாண்மையை அவர் மறுக்கவில்லை. இருப்பினும், புலாவ் பிசாங் கலங்கரை விளக்கத்தின் நிர்வாகம் சிங்கப்பூருடன் இருக்க வேண்டும் என்பதையும் வலியுறுத்தினார்.

2010-ஆம் ஆண்டில், பீசாங் தீவு என்பது ஜொகூர் சுல்தானகத்தின் ஒரு பகுதி என்றும், அது ஜொகூர் அரசிதழில் வெளியிடப்படும் என்றும் ஜொகூர் அரசாங்கம் அறிவித்தது.

மேற்கோள்கள்

வெளி இணைப்புகள்

மலேசியாவின் தீவுகள்‎
ஜொகூர் தீவுகள்
பிங்கி மைதாசானி

பிங்கி மைதாசனி ஓர் இந்திய சொல்லிசை மற்றும் பின்னணிப் பாடகர் ஆவார். இவர் இந்தியாவின் முதல் பெண் நாட்டுப்புற சொல்லிசைப் பாடகராக வர்ணிக்கப்படுகிறார். கலத்தல் ராஜஸ்தானி நாட்டுப்புற இசை உடன் நவீன சொல்லிசையினை கலந்து பாடுவதில் வல்லவர். இவர் 5000க்கும் மேற்பட்ட நேரடி நிகழ்ச்சிகளில் நிகழ்த்தியுள்ளார். இவரது பாடல்கள் சமீபத்திய பாலிவுட் திரைப்படங்களில் இடம்பெற்றுள்ளன. இவர் 13 மொழிகளில் பாடுகிறார். இவர் பாலிவுட் படமான லவ் ஷுவ் தேய் சிக்கன் குரானாவில் "கிக்லி கலெர்டி" என்ற பஞ்சாபி சொல்லிசைப் பாடலை  யோ யோ ஹனி சிங்குடன் பாடினார். 2015ஆம் ஆண்டு வெளியான இவரது படமான ஷரபத் கயி டெல் லீன் வெற்றிப் படமாக அமைந்தது. இவர் நாட்டுப்புற இசையுடன் சொல்லிசையினை இணைத்தார்.

ஆரம்பகால வாழ்க்கை 
பிங்கி சிந்தி குடும்பம் ஒன்றில் பிறந்தார். இவரது தந்தை இந்திய இரயில்வேயில் பணியிலிருந்த காரணமாக இவர் தனது குழந்தைப் பருவத்தில் வடக்கு மற்றும் மத்திய இந்தியாவின் தொலைதூர இடங்களில் தங்கியிருந்தார். இவருடன் பிறந்த ஐந்து உடன்பிறப்புகளில் இளையவர். பாடகராக தொழிலைத் தொடர இவரது குடும்பத்தினர் இவருக்கு ஆதரவளித்தனர்.

தொழில் 
பிங்கி குழந்தைப் பருவத்தில், இசை வகுப்புகளை உஸ்தாத் ஹிப்ஸுல் கபீர் கான் சாஹிப் இல் கட்னி, தொடங்கினார். கட்னியில் இவர் பாடப் பழகினார். மாதவ் ஷா தர்பாரில் பஜனைகள் பாடினார். நேரடி நிகழ்ச்சிகளில் போட்டியிடும் கலைஞராகப் பிங்கி தொடங்கினார். பின்னர் பாலிவுட் படங்களில் பாடல்கள் பாட ஆரம்பித்தார்.

திரைப்படவியல் 
பின்னணி பாடகியாக தொடர்ந்து பாலிவுட் திரைப்படங்களில் நடித்துள்ளார்.

 பிரம்மச்சாரி
 ஷரபத் கயி டெல் லீன்
 லவ் ஷுவ் தேய் சிக்கன் குரானா
 சான் பர்தேசி
 மிசுடர் ஜோ பி. கார்வால்கோ
 சர்மா ஜி கி லக் கயி

தனிப்பாடல் 

 புல்லட் வேல் சயான்
 சும்மா சாத்தி
 ஆயா லடியா
 கிக்லி கலெர்டி
 டில்லி கி சர்க்கார்
 அதைத் திருப்புங்கள்
 தேக் லெ கிசுமத் யார்
 தேரா ரங்
 ரங் டாங்கி தேரி சோலி
 தேரே இஷ்க் மெய்ன் ஃபன்னா
 ஹோலி கே பஹானே ரிஷ்டா ஜோட் ஜாட் லே
 சிந்து
 சயான் ஜி

மேற்கோள்கள்

வெளி இணைப்புகள் 

 பிங்கி மைதாசனி ம் SoundCloud

வாழும் நபர்கள்
ஆர்த்தி திகூ சிங்

ஆர்த்தி திகூ சிங் (Aarti Tikoo Singh) என்பவர் ஓர் இந்தியப் பத்திரிகையாளர்  மற்றும் காஷ்மீர் பிரச்சனை குறித்து குரல் கொடுத்தவர் ஆவார். இவர் தன்னை வலுவான மதச்சார்பற்றவராகக் கூறுகின்றார். இவர் முன்னாள் ஜம்மு பல்கலைக்கழக முன்னாள் மாணவி ஆவார். நியூயார்க்கு நகரில் உள்ள கொலம்பியா பல்கலைக்கழகத்தில் பன்னாட்டு விவகாரங்களில் முதுநிலை படிப்பினை முடித்துள்ளார்.

இளமை 
சிங் பிறந்தார் இந்தியாவில் ஜம்மு காஷ்மீர் அனந்த்நாக் மாவட்டத்தில் காஷ்மீர பண்டிதர் குடும்பத்தில் பிறந்தார். காஷ்மீரி இந்துக்கள் வெளியேற்றத்தில் காஷ்மீர் பள்ளத்தாக்கிலிருந்து 1990களின் முற்பகுதியில் வெளிச் செல்ல வேண்டியிருந்தது. சம்முவிற்கு குடும்பத்துடன் சென்று ஜம்மு பல்கலைக்கழகத்தில் கல்வி கற்றார். நியூயார்க்கில் பன்னாட்டு விவகாரங்களில் முதுநிலைப் பட்டத்தினை கொலம்பியா பல்கலைக்கழகத்தில் பெற்றார். மேலும் இவர் தனது புது தில்லியில் தொடங்கினார்.

ஆர்த்தி திகு, ஹர்பீர் சிங்கை திருமணம் செய்து கொண்டார். இவர் ஆம் ஆத்மி கட்சி அரசியல்வாதி ஆவார்.

தொழில் 
சிங் ஒரு நிருபராக, சத்தீசுகர், சார்க்கண்டு மற்றும் அசாம் போன்ற இந்திய மாநிலங்கள் முழுவதும் உள்ள மோதல்கள் குறித்துப் பணியாற்றியுள்ளார்.

இந்தியாவில் ஹிந்துஸ்தான் டைம்ஸ் மற்றும் தி டைம்ஸ் ஆப் இந்தியா ஆகிய நாளிதழ்களில் பணியாற்றிய பின் வெளிநாடு மற்றும் பாதுகாப்பு விவகார ஆசிரியராக இந்தோ-ஆசிய செய்தி சேவை நிறுவனத்தில் பணியாற்றினார். ஆகத்து 2021இல், இவர் நிறுவினார் நியூ இந்தியன் பத்திரிக்கையினை நிறுவினார். பத்திரிகைத் துறையில் 20 ஆண்டுகளுக்கும் மேலான அனுபவம் கொண்ட சிங் வர், பன்னாட்டு உறவுகள் மற்றும் பிரச்சனைகளில் கவனம் செலுத்துகிறார். சுமார் ஏழு ஆண்டுகளாக மோதல் நிறைந்த மாநிலமான ஜம்மு-காஷ்மீர் மாநிலத்திலிருந்து இவர் அரசியல், வன்முறை, ஆட்சி மற்றும் மனித வாழ்வு உள்ளடக்கிய செய்திகளை வழங்கி வந்தார். காஷ்மீர் குறித்த அமெரிக்காவின் விசாரணையில் சிங் கலந்துகொண்டார்.

விருதுகள் 
சிங் டைம்ஸ் ஆஸ்பியர் விருதினை வென்றவர் விசுகாம்ப் (பெண்கள் பாதுகாப்பு, மோதல் அமைதி நிர்வாகம்) நிதியுதவி விருதினைப் பெற்றவர்.

மேற்கோள்கள்

மேலும் வாசிக்க 
 Pawas Kumar, ed. (23 October 2019). 'World Press Overlooks Years Of Pakistan-Sponsored In Kashmir': Indian Journalist To US Congress. News Nation
 Deepshikha Ghosh, ed. (24 October 2019). On J&K, Indian Journalist's Face-Off With Ilhan Omar In US Congress. NDTV
 Ria Das (4 March 2019). These Brave Women Cops From Srinagar Were Witness To Pulwama. SheThePeople.TV
 PTI (25 October 2019). Kashmiri Pandits say US Congressional hearing was one sided. The Week.

1978 பிறப்புகள்
வாழும் நபர்கள்
இந்திய ஊடகவியலாளர்கள்
அபுதிலோன்

அபுதிலோன் (தாவரவியல் பெயர்: Abutilon) என்பது மால்வேசியே (Malvaceae) என்ற பூக்கும் தாவரக் குடும்பத்தின் 246 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் மில்லர் (Miller, Philip (1691-1771)) ஆவார். இவரை 'Mill.' என்று தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1754  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடமானது, பூமியின் வெப்ப வலயம், அயன அயல் மண்டலம் உள்ள நிலப்பகுதிகள் ஆகும்.

இனங்கள்  
கியூ தாவரவியல் ஆய்வகம், இப்பேரினத்தின் இனங்களாக, 178 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

 Abutilon abutiloides 
 Abutilon affine 
 Abutilon albidum 
 Abutilon alii 
 Abutilon amplum 
 Abutilon andrewsianum 
 Abutilon andrieuxii 
 Abutilon anglosomaliae 
 Abutilon angulatum 
 Abutilon anodoides 
 Abutilon appendiculatum 
 Abutilon arenarium 
 Abutilon arequipense 
 Abutilon auritum 
 Abutilon australiense 
 Abutilon austroafricanum 
 Abutilon balansae 
 Abutilon bastardioides 
 Abutilon benedictum 
 Abutilon berlandieri 
 Abutilon bidentatum 
 Abutilon bivalve 
 Abutilon bracteosum 
 Abutilon buchii 
 Abutilon burandtii 
 Abutilon bussei 
 Abutilon californicum 
 Abutilon calliphyllum 
 Abutilon carinatum 
 Abutilon coahuilae 
 Abutilon cryptopetalum 
 Abutilon cunninghamii 
 Abutilon cuspidatum 
 Abutilon densiflorum 
 Abutilon dinteri 
 Abutilon dispermum 
 Abutilon divaricatum 
 Abutilon dugesii 
 Abutilon durandoi 
 Abutilon eggelingii 
 Abutilon eremitopetalum 
 Abutilon erythraeum 
 Abutilon eufigarii 
 Abutilon exstipulare 
 Abutilon falcatum 
 Abutilon flanaganii 
 Abutilon fraseri 
 Abutilon fruticosum 
 Abutilon fugax 
 Abutilon fuscicalyx 
 Abutilon galpinii 
 Abutilon gebauerianum 
 Abutilon geranioides 
 Abutilon ghafoorianum 
 Abutilon giganteum 
 Abutilon glabriflorum 
 Abutilon grandidentatum 
 Abutilon grandiflorum 
 Abutilon grandifolium 
 Abutilon grantii 
 Abutilon greveanum 
 Abutilon grewiifolium 
 Abutilon guineense 
 Abutilon haenkeanum 
 Abutilon haitiense 
 Abutilon halophilum 
 Abutilon hannii 
 Abutilon herzogianum 
 Abutilon hirtum 
 Abutilon hulseanum

மேற்கோள்கள்

வெளியிணைப்புகள் 

தாவரவியல் பெயருடையக் கட்டுரைகள்
பூக்கும் தாவரப் பேரினங்கள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
கீரைகள்
சிரக்கடவு

சிரக்கடவு ( Chirakkadavu) என்பது இந்தியாவின் கேரள மாநிலத்தில் கோட்டயம் மாவட்டத்திலுள்ள ஒரு கிராமமாகும். கஞ்சிரப்பள்ளி என்ற நகரம் இதனருகில் அமைந்துள்ளது. கிராமத்தின் முக்கிய அடையாளமாக சிரக்கடவு மகாதேவர் கோயில் உள்ளது. இது 108 சிவன் கோயில்களில் இதுவும் ஒன்று. கிழக்கு-மன்னம்பலவு தொடருந்து சந்திப்பு இங்கு அமைந்துள்ளது. இங்கு மணக்காட்டு பத்ரா கோயில் என்ற இந்துக் கோயிலும் உள்ளது..

மக்கள்தொகை 
2012 ஆண்டு இந்திய மக்கள் தொகை கணக்கெடுப்பின்படி, சிரக்கடவு கிராமத்தின் மக்கள் தொகை 26,263 என்ற எண்ணிக்கையில் இருந்தது. இதில் 13,828 ஆண்களும் மற்றும் 14,235 பெண்களும் இருந்தனர்.

மேற்கோள்கள்

இதனையும் காண்க 
 கஞ்சிரப்பள்ளி

Coordinates on Wikidata
கோட்டயம் மாவட்டத்திலுள்ள கிராமங்கள்